recursal/SuperWikiNEXT-32B huggingface dataset:
**அயனாவரம் பரசுராமலிங்கேஸ்வரர் கோயில்** என்பது சென்னை அயனாவரத்தில் அமைந்துள்ள சிவாலயமாகும். இச்சிவாலயத்தில் மூலவராக உள்ள லிங்கத் திருமேனி தீண்டாத் திருமேனியாகவும், நிறம் மாறும் தன்மை கொண்டுள்ளதாகவும் உள்ளது. பரசுராமர் மற்றும் பிரம்மன் ஆகியோர் இத்தலத்திற்கு வந்து சிவபெருமானை வழிபட்டு உய்வுபெற்றிருக்கிறார்கள். 

இச்சிவாலயத்தின் மூலவர் பரசுராம லிங்கேஸ்வரர் என்றும், அம்பிகை பர்வதாம்பிகை என்றும் அழைக்கப்படுகிறார். தாயைக் கொன்ற பாவத்தினை நீக்க பரசுராமர் இச்சிவலிங்கத்தினை வழிபட்டதாக தலபுராணம் கூறுகிறது.

அமைவிடம்
--------

கடல் மட்டத்திலிருந்து சுமார் 35 மீட்டர் உயரத்தில் அமைந்துள்ள பரசுராமலிங்கேசுவரர் கோயிலின் புவியியல் ஆள்கூறுகள் 13°05'51.5"N 80°13'32.3"E (அதாவது, 13.097630°N 80.225650°E) ஆகும்.

மூலவர்
------

இக்கோயிலின் மூலவர் லிங்கவடிவில் காட்சிதருகிறார். இவருக்கு பரசுராம லிங்கேஸ்வரர் என்ற பெயரில் அழைக்கப்படுகிறார். இச்சிவலிங்கத்தினை தீண்டாத் திருமேனி லிங்கம் என்றும் அழைக்கின்றனர். இச்சிவலிங்கத்திற்கு அரச்சனை மற்றும் அபிசேகம் செய்ய அர்ச்சகர்கள் லிங்கத்தினைத் தொடுவதில்லை. இச்சிவலிங்கம் பருவகாலத்திற்கு தக்கவாறு நிறம் மாறும் தன்மையுடையது. ஆவணி முதல் மார்கழி மாதம் வரை சிவலிங்கம் கருப்பு நிறமாகவும், பங்குனி முதல் ஆடி மாதம் வரை பொன் நிறமாகவும் காட்சியளிக்கிறது.

இச்சிவாலயத்தில் ஆருத்ரா தரிசனம், பிரதோசம் போன்ற திருவிழாக்கள் நடத்தப்படுகின்றன.

புகைப்படத் தொகுப்பு
-------------------

* அருள்மிகு பரசுராமலிங்கேசுவரர் கோயில், அயனாவரம்அருள்மிகு பரசுராமலிங்கேசுவரர் கோயில், அயனாவரம்
* பரசுராமலிங்கேசுவரர் கோயில், அயனாவரம்பரசுராமலிங்கேசுவரர் கோயில், அயனாவரம்
* அயனாவரம் பரசுராமலிங்கேசுவரர் கோயில்அயனாவரம் பரசுராமலிங்கேசுவரர் கோயில்

ஆதாரங்கள்
---------

1. ↑   பரணிடப்பட்டது 2015-01-23 at the வந்தவழி இயந்திரம் தினகரன்

வெளி இணைப்புகள்
---------------
**மால்கான்கிரி**  (Malkangiri, ஒரியா மொழி:ମାଲକାନଗିରି) இந்திய மாநிலம் ஒடிசாவின் மல்கான்கிரி மாவட்டத்தின் தலைநகரமும் தெரிந்தெடுக்கப்பட்ட பகுதியும் (notified area committee) ஆகும். மல்கான்கிரியில் 1965ஆம் ஆண்டு முதல் தண்டகாரண்ய திட்டத்தின் கீழ் வங்காளதேச அகதிகள் மறுவாழ்வளிக்கப்படுகின்றனர். 90களின் துவக்கத்தில் ஈழத்தமிழர் பிரச்சினையை அடுத்து புலம்பெயர்ந்த சில இலங்கைத் தமிழ் அகதிகளும் இங்கு குடியமர்த்தப்பட்டுள்ளனர். இன்று பெரும்பாலனவர்கள் திரும்பிவிட்டாலும் இன்னமும் சிலர் இங்கு வாழ்ந்து வருகின்றனர். இது மாநிலத்தின் நக்சலைட் இயக்கம் தீவிரமாக இயங்கும் மாவட்டமாக விளங்குகிறது. 2011ஆம் ஆண்டு பெப்ரவரியில் மல்கான்கிரி மாவட்ட ஆட்சியர் நவீல் கிருஷ்ணாவும் பொறியாளர் பவித்ர மஜியும் நக்சலைட்களால் கைப்பற்றப்பட்டு பின்னர் பேச்சுவார்த்தைகளுக்கு பின்பு விடுவிக்கப்பட்டனர்.

மக்கள்தொகை யாய்வு
-----------------

2001[update] இந்திய கணக்கெடுப்பின்படி, மல்கான்கிரியின் மக்கள்தொகை 23,110. மக்கள்தொகையில் ஆண்கள் 52% விழுக்காடும் பெண்கள் 48%. விழுக்காடும் உள்ளனர். கல்வியறிவு தேசிய சராசரியான 59.5% ஐவிட குறைவாக 57% ஆக உள்ளது. ஆண்கள் கல்வியறிவு 65% ஆகவும் பெண்கள் 48% ஆகவும் உள்ளது. 15% பேர்கள் ஆறு அகவைக்கும் குறைவாக உள்ளனர்.

அரசியல்
-------

தற்போதைய சட்டப்பேரவை உறுப்பினராக நிமல் சந்திரா சர்க்கார் காங் 2004ஆம் ஆண்டு தேர்ந்தெடுக்கப்பட்டுள்ளார்.. மல்கான்கிரி நௌரங்பூர் மக்களவைத் தொகுதியில் அமைந்துள்ளது..

மேற்கோள்கள்
-----------

1. ↑  "கடத்தப்பட்ட ஆட்சியர் விடுதலை". 2011-02-26 அன்று மூலம் பரணிடப்பட்டது. 2011-02-25 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
3. ↑  "State Elections 2004 - Partywise Comparison for 86-Malkangiri Constituency of ORISSA". Election Commission of India. 2008-09-15 அன்று பார்க்கப்பட்டது.
4. ↑  "Assembly Constituencies - Corresponding Districts and Parliamentary Constituencies of Orissa" (PDF). Election Commission of India. 2005-11-08 அன்று மூலம் (PDF) பரணிடப்பட்டது. 2008-09-15 அன்று பார்க்கப்பட்டது.

வெளியிணைப்புகள்
---------------

* Official website
* Map of Malkangiri
* anigalla.net பரணிடப்பட்டது 2009-08-05 at the வந்தவழி இயந்திரம்
* Malkangiri on Wikivoyage
**சார்மா செத்லெனீத்சே** (*Sarma Sedleniece*) என்பவர் லாத்வியா நாட்டைச் சேர்ந்த ஒரு சதுரங்க விளையாட்டு வீராங்கனையாவார். 1939 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார். 1968 ஆம் ஆண்டு அந்நாட்டில் நடைபெற்ற பெண்களுக்கான லாத்வியா சதுரங்க சாம்பியன் பட்டத்தை இவர் வென்றார். இப்போட்டியில் 1971 இல் இரண்டாமிடமும் 1972 இல் மூன்றாம் இடமும் இவருக்குக் கிடைத்தது. லாத்வியா சதுரங்க மாசுட்டர் என்ற பட்டமும் இவருக்கு உண்டு. 

சார்மா செத்லெனீத்சே தனது 13 ஆம் வயதில் சதுரங்கம் விளையாடத் தொடங்கினார். தனது 15 ஆம் வயதில் முதல்முறையாக லாத்விய பெண்கள் சதுரங்கப் போட்டியை வென்றார். மேலும் மூன்று முறை (1955–1957) இப்பட்டத்தை சர்மாசெட்லெனீசு வென்றார் என்பது குறிப்பிடத்தக்கதாகும். லாத்வியாவின் தலைநகரமான ரீகா நகரில் நடைபெற்ற பெண்கள் சதுரங்கப் போட்டியையும் 1959, 1960, 1969 மற்றும் 1970 ஆம் ஆண்டுகளில் இவர் நான்கு முறை வென்றார். 

உருசியாவின் தொன்-மீது-ரசுத்தோவ் நகரில் 1971 ஆம் ஆண்டு நடைபெற்ற அணிகளுக்கான சதுரங்கப் போட்டியில் லாத்விய அணியான தௌகவா அணியில் எட்டாவது பலகையில் இவர் விளையாடினார். அஞ்சல் வழி சதுரங்க விளையாட்டுப் போட்டியிலும் இவர் சிறந்து விளங்கினார். 1969-1970 ஆம் ஆண்டில் நடைபெற்ற பெண்களுக்கான அஞ்சல் வழி சதுரங்கப் போட்டியில் இவர் சாம்பியன் பட்டம் பெற்றார்.

மேற்கோள்கள்
-----------

1. ↑
2. ↑  "LK?F -1.SIEVIESU. ?empion?ts". Lksf.lv. 2011-10-14 அன்று பார்க்கப்பட்டது.

புற இணைப்புகள்
--------------

* *Sarma Sedleniece* player profile at 365chess.com
* *Sarma Sedleniece* player profile at olimpbase.org
* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots. pp. 106 – 107 (in Latvian).
**இரவுக்காவலர்** (*Nightwatchman*) என்பவர் தேர்வுத் துடுப்பாட்டத்தில் ஒரு அணியின் கடைவரிசை வீரர்களில் ஒருவராக இருக்கலாம். பொதுவாக முன்னணி மட்டையாளர்கள் ஆட்டமிழந்த பின்பே களமிறங்கி மட்டைவீச (batting) வாய்ப்பு பெறும் இவர்கள் அன்றைய நாளின் ஆட்ட நேர முடிவில் மற்ற வீரர்களின் ஆட்டமிழப்பைத் தவிர்க்கும் நோக்கில் தங்களது கடைவரிசையின் நிலையிலிருந்து முன்னேறி மேல்நிலை வீரர்களுக்கு பதிலாகக் களமிறங்கும்போது *இரவுக்காவலர்* என்று அழைக்கப்படுவார். இவரது முக்கிய பணி என்னவென்றால் இவர் களமிறங்கிய பின்பு வீசப்படும் பந்துகளில் அதிகப்படியான பந்துகளைத் தானே சந்தித்து ஆட்டமிழக்காமல் தடுத்தாடவேண்டும். அப்படியே அன்றைய இரவு முழுவதும் கழிந்த பின்பு மறுநாள் காலை ஆட்டம் தொடங்கும் வரை ஆட்டத்தை நீடிக்க செய்து பின்னால் வரும் வீரர்களின் ஆட்டமிழப்பைக் காப்பார். இந்த இறங்குவரிசை முன்னேற்றத்திற்கு காரணம் என்னவெனில், அன்றைய ஆட்டநேர முடிவில் முன்னணி மட்டையாளர்களைக் களமிறக்குவதால் குறைவான ஒளியின் காரணமாக அவர்கள் ஆட்டமிழப்பதற்கு வாய்ப்புகள் அதிகரிக்கின்றன. இதைத் தவிர்ப்பதற்காகவே இதுபோல கடைவரிசை வீரர்கள் முன்னரே களமிறக்கப்படுகிறனர். அதாவது, முன்னணி வீரர்கள் இருவரை தேவையில்லாமல் இழப்பதை விட கடைவரிசை வீரர் ஒருவரை இழப்பது மேல் என்ற கொள்கையின்படி இது கடைபிடிக்கப்படுகிறது.

அதற்காக இந்த இரவுக்காவலராக வரும் வீரரின் திறமைகள் வீணடிக்கப்பட்டாலும் பரவாயில்லை என்று அர்த்தமில்லை. இது போல இறங்கும் வீரர்கள் களத்தில் ஒரு முறையற்ற திட்டமிடலில்லாத ஆட்டத்தை வெளிப்படுத்தவே அனைவரும் விரும்புகிறனர். இதன்படி இரவுக்காவலராக களமிறங்கிய சில வீரர்கள் தங்களது சிறப்பான ஆட்டத்தினை வெளிப்படுத்திய தருணங்களும் உண்டு. இது போல களமிறங்கி ஆறு வீரர்கள் இதுவரை தேர்வுத்துடுப்பாட்டத்தில் சதம் கடந்துள்ளனர். பொதுவாக இவ்வாறு களமிறங்கும் வீரர்கள் அன்றைய நாள் இரவில் அதுவரை இருந்த ஆட்டத்தின் போக்கை மாற்றாமல் அதே போக்கில் விளையாடி ஆட்டமிழக்காமல் விளையாடவேண்டுவர். மறுநாள் காலை மீண்டும் களமிறங்கும் பொழுது தன்னுடைய சொந்த திட்டமிடலின்படி தானாகவே முடிவு செய்து எவ்வாறு வேண்டுமென்றாலும் விளையாடிக் கொள்ளலாம். சில நேரங்களில் இந்த உத்தி கைகொடுக்காமலும் போகலாம். களமிறங்கியவுடன் அவர்கள் ஆட்டமிழந்து ஏமாற்றமும் கொடுப்பர். அப்படி இல்லாமல் அவர் ஆட்டமிழக்காது மறுநாள் காலையிலும் களமிறங்கும் தருணத்தில் எதிரணியின் பந்துவீச்சாளர்கள் பொதுவாக சற்று வலிமை குறைந்து சோர்வுடன் காணப்படலாம்.

இரவுகாவலர்களால் எடுக்கப்பட்ட சதங்களின் பட்டியல்
-----------------------------------------------

| வீரர் | அணி | ஓட்டங்கள் | எதிரணி | களம் | தேதி |
| --- | --- | --- | --- | --- | --- |
| நசீம் உல் கனி | பாக்கிஸ்தான் | 101 | இங்கிலாந்து | லார்ட்ஸ் லண்டன், இங்கிலாந்து | 1962 |
| டோனி மான் | ஆஸ்திரேலியா | 105 | இந்தியா | WACA மைதானம், பெர்த், ஆஸ்திரேலியா | 1977 |
| சையது கிர்மானி | இந்தியா | 101\* | ஆஸ்திரேலியா | வாங்கடே மைதானம், மும்பை, இந்தியா | 1979 |
| மார்க் பவுச்சர் | தென்னாப்பிரிக்கா | 125 | ஜிம்பாப்வே | ஹாராரே ஸ்போர்ட்ஸ் கிளப், ஹராரே, ஜிம்பாப்வே | 1999 |
| மார்க் பவுச்சர் | தென்னாப்பிரிக்கா | 108 |  இங்கிலாந்து | சஹாரா மைதானம் கிங்க்ஸ்மேட், டர்பன், தென்னாப்பிரிக்கா | 1999 |
| ஜேசன் கில்லஸ்பி | ஆஸ்திரேலியா | 201\* | வங்கதேசம் | சிட்டகாங் மைதானம்,சிட்டகாங், வங்காளதேசம் | 2006 |

இந்த பட்டியலில் நசீம் உல் கனி மற்றும் மார்க் பவுச்சர் இருவரில் யார் சிறந்த இரவுக்காவலர்கள் என்கிற விவாதம்கூட உண்டு.
**சர் இரவீந்திர குருபரன்** (Sir Rabindrah Ghurburrun) (1928-2008) இவர் 1992 முதல் 1997 வரை மொரிசியசின் துணைக் குடியரசு தலைவராக இருந்தார். மொரிசியசு தொழிலாளர் கட்சியின் உறுப்பினராக தனது அரசியல் வாழ்க்கையைத் தொடங்கினார். எவ்வாறாயினும், தொழிற்கட்சி எதிர்க்கட்சியாக இருந்தபோது மொரிசியப் போராளி இயக்கம் - போராளி சோசலிச இயக்க கூட்டணி அரசாங்கத்தால் துணைக் குடியரசு தலைவராக நியமிக்கப்பட்டார். 

தொழில் ரீதியாக ஒரு வழக்கறிஞரான இவர் ஆக்சுபோர்டு பல்கலைக்கழகத்தில் படித்தார்.  இந்தியாவுக்கான மொரிசியசின் முதல் தூதராக இருந்தார். பின்னர் பிரதமர் இந்திரா காந்தி இவரை இந்தியாவின் கடைசி மகாராஜாவைப் போல நடந்து கொண்டார் என்று விவரித்தார் 

இவர் தனது 79 வயதில் பாரிஸில் காலமானார்.

குறிப்புகள்
-----------

1. ↑  "Archived copy". 2011-07-21 அன்று மூலம் பரணிடப்பட்டது. 2008-10-25 அன்று பார்க்கப்பட்டது.CS1 maint: archived copy as title (link)
2. ↑
3. ↑  "Archived copy". 2011-07-21 அன்று மூலம் பரணிடப்பட்டது. 2008-10-25 அன்று பார்க்கப்பட்டது.CS1 maint: archived copy as title (link)
4. ↑   பரணிடப்பட்டது 2012-02-18 at the வந்தவழி இயந்திரம் Obituary

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**இராஜமல்ல தேவராயன்** கங்க வம்சத்தின் 16வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் பிரிதிவி கொங்கணி மகாதிராயனின் தம்பி, விசயாதித்தராயனுடைய மகன் என்கிறது கொங்கு தேச ராஜாக்கள் கையேட்டுப் பிரதி.

தலவனபுரம்
---------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழனை வென்று, பின் சமாதானம் செய்து அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.

தத்துபுத்திரன்
--------------

**பிரிதிவி கொங்கணி மகாதிராயன்** தனக்குப் பின் வாரிசு இல்லாததால் தம்பி, விசயாதித்தராயன் முன்னமே இறந்து போனதால் அவனது மகன் **இராஜமல்ல தேவராயன்** கொங்கு நாடு| கொங்கு தேசத்திற்கு அரசனானான்.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-107)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-107)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
**சார்லசு பாப்ரி** (*Maurice Paul Auguste Charles Fabry*; 11 சூன் 1867 – 11 டிசம்பர் 1945) என்பவர் ஒரு பிரான்சிய இயற்பியலாளர் ஆவார்.

வாழ்க்கைக் குறிப்பு
-------------------

சார்லெஸ் ஃபாப்ரி, பாரிசில் உள்ள ஈக்கோல் பல்தொழிநுட்பக்கழகத்தில் பட்டம் பெற்றார். ஒளியியல் மற்றும் நிறப்பிரிகைத் துறையில் அவரை ஒரு ஆளுமையாக நிலை நிறுத்திய, அவருடைய, குறுக்கிடும் விளிம்புகள் பணிக்காக 1892 ஆம் ஆண்டு பாரிஸ் பல்கலைக்கழகத்தில் முனைவர் பட்டம் பெற்றார். 1904 ஆம் ஆண்டு மார்ஸைல் பல்கலைக்கழகத்தில் இயற்பியல் பேராசிரியராக நியமிக்கப்பட்டு 26 ஆண்டுகள் அங்கு பணியாற்றினார்.

ஒளியியலில் குறுக்கிடும் விளிம்புகள் எனும் நிகழ்விற்கு விளக்கத்தைக் கண்டறிந்தார். 1899 ஆம் ஆண்டு, தன் சக பணியாளர் ஆல்பிரட் பெரோ என்பாருடன் இணைந்து பாப்ரி–பெரோ தலையீட்டுமானியைக் கண்டுபிடித்தார். என்றி புவசோனுடன் இணைந்து ஓசோன் படலத்தை 1913 இல் கண்டுபிடித்தார்.

1921 ஆம் ஆண்டு, பாப்ரி பொது இயற்பியல் பேராசிரியராக சோர்போனில் நியமிக்கப்பட்டார். புதிய ஒளியியல் நிறுவனத்தின் முதல் இயக்குநராகவும் பொறுப்பேற்றார். 1926 ஆம் ஆண்டு ஈக்கோல் பல்தொழிநுட்பக்கழகத்தில் பேராசிரியரானார். 1929 ஆம் ஆண்டு, பிரெஞ்சு வானியல் கழகத்தின் மிக உயரிய விருதைப் பெற்றார். 1931 ஆம் ஆண்டு முதல் 1933 ஆம் ஆண்டு வரை அக்கழகத்தின் தலைவராகப் பணியாற்றினார்.

பாப்ரி, தன்னுடைய பணிக்காலத்தில், 197 அறிவியல் ஆராய்ச்சிக் கட்டுரைகளையும்,14 நூல்களையும், நூற்றுக்கும் மேற்பட்ட கட்டுரைகளையும் எழுதியுள்ளார். தன்னுடைய முக்கியமான அறிவியல் சாதனைகளுக்காக, 1918 இல் இலண்டன் [[அரச கழகம்|அரச கழகத்தின் ரம்போர்ட் பதக்கம் பெற்றார். ஐக்கிய அமெரிக்காவில் இவருடைய பணி அங்கீகரிக்கப்பட்டு, அமெரிக்க தேசிய அறிவியல் கழக்த்தின் ஹென்றி டிரேப்பர் பதக்கம் (1919) மற்றும் பிராங்கிளின் கல்விக்கழகத்தின் பதக்கமும் ( 1919) பெற்றார். 1927 ஆம் ஆண்டு அவர் பிரெஞ்சு அறிவியல் அகாதமிக்குத் தேர்ந்தெடுக்கப்பட்டார்.

மேற்கோள்கள்
-----------

1. ↑  லூயி டே பிராலி (1947). "Charles Fabry. 1867-1945". *Obituary Notices of Fellows of the Royal Society* **5** (15): 445–450. doi:10.1098/rsbm.1947.0010.
2. ↑  Stratton, F. J. M. (1946). "Prof. Charles Fabry, For.Mem.R.S". *Nature* **157** (3986): 362. doi:10.1038/157362a0. Bibcode: 1946Natur.157..362S.
3. ↑  "Obituary Notices :- Fabry, Marie Paul Auguste Charles". *Monthly Notices of the Royal Astronomical Society* **106**: 42. 1946. doi:10.1093/mnras/106.1.42. Bibcode: 1946MNRAS.106...42..
4. ↑  Mulligan, J. F. (1998). "Who were Fabry and Pérot?". *American Journal of Physics* **66** (9): 797–802. doi:10.1119/1.18960. Bibcode: 1998AmJPh..66..797M.
5. ↑  Fabry, C; Perot, A (1899). "Theorie et applications d'une nouvelle methode de spectroscopie interferentielle". *Ann. Chim. Phys* **16** (7).
6. ↑  Perot, A; Fabry, C (1899). "On the Application of Interference Phenomena to the Solution of Various Problems of Spectroscopy and Metrology". *Astrophysical Journal* **9**: 87. doi:10.1086/140557. Bibcode: 1899ApJ.....9...87P. .
7. ↑  J. M. Vaughan (1989). *The Fabry-Perot interferometer: history, theory, practice, and applications*. CRC Press. பன்னாட்டுத் தரப்புத்தக எண்:978-0-85274-138-2. .
8. ↑  *Bulletin de la Société astronomique de France*, November 1937, plates X-IX
9. ↑  "Henry Draper Medal". National Academy of Sciences. 26 January 2013 அன்று மூலம் பரணிடப்பட்டது. 19 February 2011 அன்று பார்க்கப்பட்டது.
தவளை தத்தும் முறை
தவளை விளையாட்டு**சிறுவர் விளையாட்டுகளில் ஒன்று.** 

தவளையினைப் போல தாவித் தாவி செல்லுதலை இவ் விளையாட்டில் ஆடுமுறையாகக் கொண்டதால் தவளை விளையாட்டாக அழைக்கப்படுகிறது. கையினை கால்களுக்கு இடையே கையினையூன்றித் தாவித்தாவி நகர்தல் வேண்டும். 'பட்டவர்' தொடுவற்காக விரட்டி வர மற்றவர் பிடிபடாமல் நகர்ந்து போய் குறி்ப்பிட்ட எல்லையை தொட்டு விட வேண்டும். இதில் சிறுவர் பலர் தவளை போல் தத்திச் செல்லவேண்டும். காலை மடக்கி உட்கார்ந்து, காலை நீட்டித் தத்துவதால் சிறந்த உடற்பயிற்சி.ஒருவர் பட்டவர். அவர் தத்திச் சென்று தொடுவதற்கு முன்பு மற்றவர் உத்திக்கோட்டைத் தொடவேண்டும். யாரையாவது தொட்டுவிட்டால் அவர் பட்டவர். யாரையும் தொடாவிட்டால் மீண்டும் அவரே 3 முறை பட்டவர்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம் வெளியீடு, 1980

மேற்கோள்
--------


1. ↑  இரா பாலசுப்பிரமணியம் எழுதிய தமிழர் நாட்டு விளையாட்டுகள் என்ற புத்தகத்திலிருந்து எழுதப்பட்டது. பதிப்பகம்: உலகத் தமிழாராய்ச்சி நிறுவனத்தினரால் 1981ல் சனவரியில் நடைபெற்ற 5 வது உலகத் தமிழ் மாநாட்டையொட்டி வெளியிடப்பட்டது. பக்க எண்: 192
**இராணி பாக்** (*Rani Bagh*) என்பது பாக்கித்தான் நாட்டின் சிந்து மாகாணம், ஐதராபாத்து நகரில் அமைந்துள்ள ஒரு விலங்கியல் பூங்காவாகும். முன்னதாக தாசு தோட்டம் என்ற பெயரில் அழைக்கப்பட்டு வந்த இது விக்டோரியா மகாராணியின் நினைவாக மீண்டும் இராணி பாக் எனப் பெயர் சூட்டப்பட்டது. 1861 ஆம் ஆண்டில் அப்போதைய வேளாண் தோட்டக்கலை சங்கத்தால் முதலில் ஒரு தாவரவியல் பூங்காவாக நிறுவப்பட்டது. பின்னர் விலங்குகளும் இங்கு கொண்டு வரப்பட்டன.

இராணி பாக் 58 ஏக்கர் (23 எக்டேர்) நிலத்தில் நான்கு பகுதிகளாகப் பிரிக்கப்பட்டுள்ளது. ஈத்கா, அப்பாசு பாய் பூங்கா, மிருகக்காட்சிசாலை மற்றும் புல்வெளிகள், சிறுவர் பூங்காக்கள், மெல்லோட்ட பாதைகள், படகு பயணத்திற்காக 50,000 சதுர அடியில் செயற்கை ஏரி மற்றும் வாகன நிறுத்துமிடம் ஆகியவை நான்கு பகுதிகளாகும்.

ஏறத்தாழ 21 வகையான பாலூட்டிகள், 41 வகையான பறவைகள் மற்றும் 10 வகையான ஊர்வன தவிர, இராணி பாக் விலங்கியல் பூங்காவில் 227 வகையான 3,177 மரங்களும் உள்ளன

மேற்கோள்கள்
-----------

1. 1 2 3 4 5 6 7  "SAVE RANI BAGH BOTANICAL GARDEN ACTION COMMITTEE". *www.saveranibagh.org*. 7 September 2020 அன்று பார்க்கப்பட்டது.
2. 1 2  M. Hussain Khan (22 November 2008). "HYDERABAD: Renovated Rani Bagh awaits visitors". *Dawn (newspaper)*.. பார்த்த நாள்: 7 September 2020.
3. ↑  HYDERABAD: Timely completion of project urged: Rani Bagh development Dawn (newspaper), Published 2 November 2006, Retrieved 7 September 2020
|  |
| --- |
| C |
| ஐ.எசு.ஓ அடிப்படைஇலத்தீன் எழுத்துகள் |
| AaBbCcDdEeFfGgHhIiJjKkLlMmNnOoPpQqRrSsTtUuVvWwXxYyZz |
| * பா
* உ
* தொ
 |

Cஇன் வளைந்த வடிவங்களை எழுதும் முறை
பதிப்புரிமைக் குறியீட்டில் C
**C** (**சீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் மூன்றாவது எழுத்து ஆகும். இது ஆங்கிலத்தில் ஸீ எனப் பலுக்கப்படும். உரோம எண்களில் C என்பது 100ஐக் குறிக்கும். பதினறும எண் முறைமையில் C என்பது 12ஐக் குறிக்கும்.

கணிதத்திலும் அறிவியலிலும்
-------------------------

வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் C பேரெழுத்தாலும் அதற்கெதிரான பக்கம் c சிற்றெழுத்தாலும் குறிக்கப்படும். இயற்கணிதத்தில் சேர்மானங்களின் எண்ணிக்கையைக் குறிப்பிடவும் C பயன்படுத்தப்படும். சிக்கலெண்களின் தொடையைக் குறிப்பிட {\displaystyle \mathbb {C} } பயன்படுத்தப்படும்.

இயற்பியலில், கொள்ளளவத்தைக் குறிக்க C பயன்படுத்தப்படுகின்றது. மின்னேற்றத்தின் அனைத்துலக முறை அலகான கூலோத்தின் குறியீடு C ஆகும். வெற்றிடத்தில் ஒளியின் கதி cஆல் குறிக்கப்படும்.

வேதியியலில், காபனின் வேதிக் குறியீடு C ஆகும். மூலர்ச் செறிவைக் குறிக்க c பயன்படுத்தப்படும்.

மேற்கோள்கள்
-----------

1. ↑  "English Alphabet". EnglishClub. 31 ஆகத்து 2015 அன்று பார்க்கப்பட்டது.
2. ↑  Diringer, David (2000). "A". *Encyclopedia Americana* (1).  Ed. In Bayer, Patricia. Danbury, CT: Grolier Incorporated. 1.

வெளியிணைப்புகள்
---------------

* பொதுவகத்தில் C பற்றிய ஊடகங்கள்
* C – விளக்கம்
* c – விளக்கம்
**பரசினிக்கடவு** (Parassinkkadavu) About this soundஒலிப்பு (உதவி·தகவல்) என்பது அந்தூர் நகராட்சியில் உள்ள ஒரு சிறிய கோயில் நகரமாகும். இந்த நகரம் தென்னிந்தியாவின் கேரள மாநிலத்தின் கண்ணூர் மாவட்டத்தில் கண்ணூர் நகரத்திலிருந்து சுமார் 18 கி.மீ தொலைவில் அமைந்துள்ளது. இது வடக்கு மலபாரிலுள்ளா ஒரு பிரபலமான சுற்றுலாத் தலமாகும்.

ஈர்ப்புகள்
----------

இந்த ஊர் புகழ்பெற்ற முத்தப்பன் கோயிலுக்கு புகழ்பெற்றது.  கேரளாவில் தெய்யம் என்ற நடனம் தினசரி நடத்தப்படும் ஒரே இந்து கோயில் இதுதான்

பாரம்பரிய வருடாந்திர விழாவான உத்சவம் என்பது "தையில்" குலத்தை சேர்ந்த ஒரு பெண் உறுப்பினர் தலைமையில் கண்ணூர் குடும்ப வீட்டிலிருந்து ஊர்வலமாகத் தொடங்கி இந்த ஆலயத்தில் முத்தப்பன் ஆலயத்தில் முடிகிறது. இறுதியில் பிரதான பலிபீடத்தில் கடவுளுக்கு ஒரு பூசை (பிரார்த்தனை) நடைபெறுகிறது.

பர்சினிக்கடவு பாம்பு பூங்காவிற்கு இந்த ஊர் குறிப்பிடத்தக்கது. இராச நாகம் உள்ளிட்ட சுமார் 150 வகையான பாம்பினங்கள் பூங்காவில் வாழ்கின்றன.

பாம்புகளிலிருந்து விஷத்தை பிரித்தெடுப்பதற்கான ஆராய்ச்சி மையம்ம் இங்கு பரிந்துரைக்கப்பட்டுள்ளது. இந்த பூங்காவில் பைத்தான்கள் உள்ளிட்ட விஷமற்ற பாம்புகளின் பெரிய தொகுப்பும் உள்ளது.

விஸ்மயா என்ற கேளிக்கைப் பூங்காவும் இங்கு அமைந்துள்ளது

விஸ்மயா கேளிக்கைப் பூங்கா
பாம்புப் பண்ணை

புகைப்படத் தொகுப்பு
-------------------

* விஷ்ணுவாக முத்தப்பனின் தெய்யம் நடனம்விஷ்ணுவாக முத்தப்பனின் தெய்யம் நடனம்
* முக்கிய காட்சிமுக்கிய காட்சி
* தொட்டில்தொட்டில்
* நுழைவாயில்நுழைவாயில்
* பூங்காவின் உள்ளேபூங்காவின் உள்ளே

மேலும் காண்க
------------

* பர்சினிக்கடவு பாம்பு பூங்கா
* முத்தப்பன் கோயில்
* கண்ணூர்
* தெய்யம்
* குன்னத்தூர் பாடி
* தளிப்பறம்பு ராஜராஜேஸ்வரர் கோயில்

மேற்கோள்கள்
-----------

1. ↑  A. Sreedhara Menon (1982). *The Legacy of Kerala*. Department of Public Relations, Government of Kerala. பக். 25–. பன்னாட்டுத் தரப்புத்தக எண்:978-81-264-2157-2.. பார்த்த நாள்: 25 August 2012.
2. ↑  "Official website of Kannur". 26 February 2007 அன்று மூலம் பரணிடப்பட்டது. 13 May 2010 அன்று பார்க்கப்பட்டது.

வெளி இணைப்புகள்
---------------
**சார்லசு எட்வர்ட் இசுபியர்மேன் (Charles Edward Spearman),**   (10 செப்டம்பர் 1863 - 17 செப்டம்பர் 1945) என்பவர் ஒரு ஆங்கில உளவியலாளரும் புள்ளியிலில், ஒரு முன்னோடியாக காரணி பகுப்பாய்வு, மற்றும் இசுபியர்மேனின் தொடர்புக்கெழு காரணி ஆகியவற்றை உருவாக்கியவரும் ஆவார். அவரது கோட்பாடு உட்பட மனித நுண்ணறிவுக்கான மாதிரிகள் பற்றிய ஆரம்ப வேலைகளையும் அவர் செய்தார்.

சுயசரிதை
--------

இசுபியர்மேன் ஒரு உளவியலாளருக்கான அசாதாரண பின்னணியைக் கொண்டிருந்தார். அவரது குழந்தை பருவத்தில் அவர் ஒரு கல்வி வாழ்க்கையைப் பின்பற்றுவதில் இலட்சியம் கொண்டிருந்தார். ஆகஸ்ட் 1883 இல் அவர் முதன்முதலில் பொறியியலாளர்களின் வழக்கமான அதிகாரியாக இராணுவத்தில் சேர்ந்தார்.  மேலும், 1893 ஜூலை 8 ஆம் தேதி கேப்டனாக பதவி உயர்வு பெற்றார், மன்ஸ்டர் ஃபுசிலியர்ஸில் பணியாற்றினார்.  15 ஆண்டுகளுக்குப் பிறகு, பரிசோதனை உளவியலில் முனைவர் பட்டம் படிப்பதற்காக 1897 இல் தனது பதவியிலிருந்து விலகினார். பிரிட்டனில், உளவியல் பொதுவாக தத்துவத்தின் ஒரு கிளையாகக் காணப்பட்டது, ஸ்பியர்மேன் வில்கெம் உண்ட்டின் கீழ் லீப்சிக் பல்கலைக்கழகத்தில் படிக்கத் தேர்வு செய்தார், ஏனெனில் இது "புதிய உளவியலின்" மையமாக இருந்தது. இது இயக்கமறுப்புசார் ஊகங்களுக்கு பதிலாக அறிவியல் முறையைப் பயன்படுத்தியது. உண்ட் தனது பல கடமைகள் மற்றும் புகழ் காரணமாக அடிக்கடி வேறு பணிகளின் பொருட்டு வெளியில் சென்றுவிட்ட காரணத்தால், இசுபியர்மேன் பெரும்பாலும் பெலிக்சு க்ரூகர் மற்றும் வில்கெம் விர்த் ஆகியோருடன் பணிபுரிந்தார். அவர்கள் இருவரும் இசுபியர்மேனைப் பாராட்டினர். அவர் 1897 இல் தனது ஆய்வைத் தொடங்கினார், சில தடங்கல்களுக்குப் பிறகு ( இரண்டாம் போயர் போரின்போது அவர் இராணுவத்திற்கு திரும்ப அழைக்கப்பட்டார், மேலும் பிப்ரவரி 1900 முதல் துணை உதவி அட்ஜூடண்ட் ஜெனரலாக பணியாற்றினார் ) அவர் 1906 இல் பட்டம் பெற்றார். உளவுத்துறையின் காரணி பகுப்பாய்வு (1904) குறித்த தனது ஆரம்பக் கட்டுரையை அவர் ஏற்கனவே வெளியிட்டிருந்தார். இசுபியர் மேன் உளவியலாளர் வில்லியம் மெக்டூகலைச் சந்தித்த போது தனது அறிவார் அவரைக் கவர்ந்தார். இந்த சந்திப்பின் போது ஏற்ப்பட்ட ஈா்ப்பின் காரணமாக வில்லியம் மெக்டூகள்இலண்டன் பல்கலைக்கழகக் கல்லூரியில் தனது பதவியை விட்டு வெளியேறியபோது அவருக்கு பதிலாக அங்கு பணிபுரிய இசுபியர்மேனுக்கு அந்த இடத்தை பரிந்துரை செய்திருந்தார். இசுபியர்மேன் 1931 ஆம் ஆண்டில் ஓய்வு பெறும் வரை பல்கலைக்கழக கல்லூரியில் தங்கியிருந்தார். ஆரம்பத்தில் அவர் வாசகராகவும் மற்றும் சிறிய உளவியல் ஆய்வகத்தின் தலைவராகவும் இருந்தார். 1911 ஆம் ஆண்டில் அவர் மனம் மற்றும் தர்க்கத்தின் தத்துவத்தின் க்ரோட் பேராசிரியராக பதவி உயர்வு பெற்றார். அவரது பதவியானது 1928 ஆம் ஆண்டில் ஒரு தனி உளவியல் துறை உருவாக்கப்பட்டபோது உளவியல் பேராசிரியராக மாற்றப்பட்டது.

குறிப்புகள்
-----------

1. ↑  Godfrey Thomson (1947). "Charles Spearman. 1863-1945". *Obituary Notices of Fellows of the Royal Society* **5** (15): 373–385. doi:10.1098/rsbm.1947.0006.
2. ↑  Lovie, P.; Lovie, A. D. (1996). "Charles Edward Spearman, F.R.S. (1863-1945)". *Notes and Records of the Royal Society* **50**: 75–88. doi:10.1098/rsnr.1996.0007.
3. ↑  Lovie, Pat (2005). *Encyclopedia of Statistics in Behavioral Science*. doi:10.1002/0470013192.bsa634.
4. ↑  Thomson, Godfrey (1947). "Charles Spearman". pp. 373–385.
5. ↑  Hart's Army list, 1901
**பரஞ்சோதி மகான்** (மே 2, 1900 - ஜனவரி 7, 1981) சென்னை மாநிலத்தின் இராமநாதபுரம் மாவட்டம் கான்சாபுரம் என்னும் சிறு ஊரில் ஒரு ஏழ்மை மிகுந்த குடும்பத்தில் நமது எளிமையில் பிறந்தார்.

1919ஆம் ஆண்டில் பணி
யாளாக பர்மா சென்று விட்டபடியால் தனது தாய்மொழி போல் பர்மா மொழியையே பேசவும் எழுதவும் பழக வேண்டியதாயிற்று. அதே ஊரில் ஆலயம் ஒன்றில் வசித்து வந்த ஒரு பெரியவர் மூலம் இரங்கூன் புதுக்காண் ரோட்டின் அருகில் உள்ள பழைய குதிரை மைதானத்தில் 1938, நவம்பர் 7 இல் உபதேசம் பெற்றார். 

1939 செப்டம்பர் மாதம் இந்தியா திரும்பினார். 1944ஆம் ஆண்டு முதல் இந்தியா மட்டுமின்றி மேலை நாடுகள் முழுவதும், ஆங்காங்கே உள்ள சீடர்களைக் கொண்டு அந்தந்த நாடுகளிலும், நகரங்களிலும் சபைகளை ஏற்படுத்தி குண்டலினி உபதேசத்தை வழங்கி வந்தார். "உலக சமாதான ஆலயம்" சென்னையில் 1946 ஜூலை 20 இல் தொடங்கப்பட்டது.

சான்றுகள்
---------

1.பரஞ்சோதி மகான் இணையதளம்

2.அர்ச்சிவ்.ஆர்க் இணையதளம்

3.வலைதமிழ் இணையம்

4.வாழ்க்கை குறிப்பு

வெளி இணைப்புகள்
---------------

ஞானம் என்பதே விஞ்'ஞானம்' தான்..

இவற்றையும் காண்க
----------------

* அறிவுத் திருக்கோவில்
* உலக சமாதானம் (நூல்)

உசாத்துணைகள்
------------

1. ↑  வாழ்க்கை வரலாறு.
இரண்டாவது தளத்தில் உள்ள பள்ளிவாசல்
**சார்மினார்** (Charminar) 1591-ல் கட்டப்பட்டது. இது இந்தியாவின் தெலுங்கானா மாநிலத்தில் ஐதராபாத்தில் அமைந்துள்ளது. இது ஒரு பள்ளிவாசல் ஆகும். இது ஐதராபாத்தின் சிறப்பான கட்டிடங்களில் ஒன்றாகும். மேலும் இந்தியாவின் பிரசித்தி பெற்ற கட்டிடங்களில் இதுவும் ஒன்று. இது முசி ஆற்றங்கரையில் அமைந்துள்ளது. உருது வார்த்தையான (சார்= நான்கு, மினார்= கோபுரம்) நான்கு கோபுரங்கள் என்பதே சார்மினார் என வழங்கப்படுகிறது. தற்போது இது இந்திய தொல்பொருள் துறையின் கட்டுப்பாட்டில் உள்ளது.

வரலாறு
------

சார்மினார் 1591ஆம் ஆண்டு, பிளேக் நோய் முற்றிலுமாக அழிக்கப்பட்டு விட்டதற்கான அடையாளமாக, அதனை கொண்டாடும் பொருட்டு, முகம்மது குலி குப் ஷா என்பவரால் கட்டப்பட்டது. சார்மினாரை மையமாக வைத்தே பழமையான நகரமான ஐதராபாத் உருவாக்கப்பட்டது.

வடிவமைப்பு மற்றும் உருவாக்கம்
-----------------------------

முகம்மது குலி குதுப் ஷா என்பவர் இதன் கட்டுமானத்திற்காக அடிக்கல் நாட்டினார். குதுப் ஷாவின் முதன்மை அமைச்சராய் இருந்த மிர் மொமின் அஸ்டாரபடி (Mir Momin Astarabadi) இதன் வடிவமைப்பிலும் ஐதராபாத் நகர வடிவமைப்பிலும் முக்கிய பங்காற்றினார்.. பெர்சியாவிலிருந்தும் கட்டிடக்கலை நிபுணர்கள் வரவழைக்கப்பட்டனர். எனவே இது இந்திய இஸ்லாமிய பாணி கட்டிட வகையில் காணப்படுகிறது. சார்மிரானது துறைமுக நகரான மசூலிப்பட்டினத்தையும், கோல்கொண்டாவையும் இணைக்கும் சாலையில் கட்டப்பட்டது.

வடிவம்
------

இது இஸ்லாமிய பாணியில் அமைந்த கட்டிடம். சதுர வடிவமானது. ஒவ்வொரு பக்கமும் 20 மீட்டர் நீளமுடையது.நான்கு புறமும் உள்ள வாசல்கள் உயர்ந்த வளைவுகளைக் கொண்டது. இவை இதைச் சுற்றியுள்ள நான்கு சாலைகளைப் பார்த்து இருக்கும்படி அமைக்கப்பட்டுள்ளது.இது கிரானைட் மற்றும் சுண்ணாம்புக் கற்களால் கட்டப்பட்டது.சார்மினாரிலிருந்து கோல்கொண்டா கோட்டைக்கு ஒரு சுரங்கப்பாதையும் உண்டு.

தாக்கம்
-------

2007 ஆம் ஆண்டு பாகிஸ்தானில் வாழும் ஐதராபாத் இஸ்லாமியர்கள் பாகிஸ்தானின் கராச்சி நகருக்கு அருகே பகதூராபத் எனும் இடத்தில் இதைப்போல் சிறிய அளவில் ஒரு சார்மினாரைக் கட்டினர்.

சர்ச்சை
-------

பாக்யலட்சுமி கோவிலின் மேல் தான் சார்மினார் கட்டப்பட்டது என்று ஒரு சர்ச்சை உண்டு. ஆனால் அதற்கான ஆதாரம் எதுவும் இல்லை என 'தி இந்து' நாளிதழ் கட்டுரை வெளியிட்டிருந்தது.

மேற்கோள்கள்
-----------

1. ↑  "Richard Goslan travels to India - Herald Scotland". 2010-12-18 அன்று மூலம் பரணிடப்பட்டது. 2013-09-19 அன்று பார்க்கப்பட்டது.
2. ↑  Charminar (building, Hyderabad, India), Britannica Online Encyclopedia
3. ↑  வார்ப்புரு:Cite dissertation
4. ↑  Gayer, Lauren; Lynton, Christophe Jaffrelot (2011). *Muslims in Indian cities: trajectories of marginalisation*. Columbia University Press. பன்னாட்டுத் தரப்புத்தக எண்:9780231800853.. பார்த்த நாள்: 21 December 2012.
5. ↑  "Take a walk through history". *The Hindu* (Chennai, India). February 9, 2010. Archived from the original on நவம்பர் 9, 2013. .
6. ↑  M. Rafique Zakaria, Charminar in Karachi, Dawn, April 22, 2007
7. ↑
8. ↑
நிக்கல்/இரும்புக் கலவையின் வெப்பவிரிவுக் குணகம் நிக்கலின் வீதத்துக்கு எதிராக வரையப்பட்டுள்ளது. 36% நிக்கலில் மிகக் குறைந்த வெப்பவிரிவு அவதானிக்கப்பட்டது.
**இன்வார்** (*Invar*, **FeNi36**, அல்லது **64FeNi**), என்பது இரும்பு-நிக்கல் உலோகக்கலவை ஆகும். இதில் 63.8 % இரும்பும் 36 % நிக்கலும் 2 % கரியும் உள்ளன. இக்கலவையின் வெப்ப விரிவுக் குணகம் குறைவாக இருப்பது இதன் சிறப்பாகும். ஊசல்களிலும் கடிகாரங்களிலும் பயன்படுத்தப்படுகிறது.

இக்கலப்புலோகம் 1896 ஆம் ஆண்டில் சுவீடிய அறிவியலாளர் சார்ல்சு எடுவார்ட் கியோம் என்பவரால் கண்டுபிடிக்கப்பட்டது. இக்கண்டுபிடிப்புக்காக இவருக்கு 1920 ஆம் ஆண்டில் இயற்பியலுக்கான நோபல் பரிசு கிடைத்தது.

இயல்புகள்
---------

இன்வாரின் மாதிரிகள்
ஏனைய நிக்கல்/இரும்புக் கலவைகள் போன்றே, இன்வாரும் ஒரு திண்ம நிலைக் கரைசலாகும், அதாவது இது ஒரு தனித்த -நிலைக் கலப்புலோகம் ஆகும். இதில் 36% நிக்கலும், 64% இரும்பும் காணப்படுகிறது.

பொதுவான வகை இன்வாரின் வெப்ப விரிவுக் குணகம் (α, 20–100 °C இல்) கிட்டத்தட்ட 1.2 × 10−6 K−1 (1.2 ppm/°C) ஆகும், அதே வேளையில், சாதாரண எஃகுகளின் வெப்ப விரிவுக் குணகம் 11 - 15 ppm ஆகும்.

மேற்கோள்கள்
-----------

1. ↑  Davis, Joseph R.. *Alloying: Understanding the Basics*. ASM International. பக். 587–589. பன்னாட்டுத் தரப்புத்தக எண்:0-87170-744-6.
2. ↑  "The Nobel Prize in Physics 1920". *nobelprize.org*. The Nobel Foundation. 20 March 2011 அன்று பார்க்கப்பட்டது. The Nobel Prize in Physics 1920 was awarded to Charles Edouard Guillaume *"in recognition of the service he has rendered to precision measurements in Physics by his discovery of anomalies in nickel steel alloys"*.

வெளி இணைப்புகள்
---------------

* What is Invar?, Antica Orologeria Lamberlan, Properties of Invar, by Italian antique clock repair firm
**அயந்துதுவா இராசா** (*Heiyantuduwa Raja* ) ( சிங்களம் : හෙයියන්තුඩුවේ රාජා) (1924- நவம்பர் 6 2002) என்பது ஓர் இலங்கை யானையாகும். இது மாளிகை இராசா எனப்படும் மாளிகை இராசாவின் மறைவுக்குப் பிறகு 11 ஆண்டுகளாக எசல ஊர்வலத்தில் புத்தரின் புனிதப்பல் அடங்கிய புனித கலசத்தை சுமந்து சென்றது. இந்த யானையின் தந்தங்கள் ஒவ்வொன்றும் 7 அடி 6 அங்குலம் (2.3 மீ) நீளம் கொண்டது. இது வாழ்ந்தபோது நாட்டின் மிக நீளமான தந்தங்கள் கொண்ட யானைகளில் ஒன்றாக கருதப்பட்டது.

உரிமையாளர்
----------

 அயந்துதுவா இராசாவின் கடைசி உரிமையாளர் ஹென்றி குணசேகரா
அம்பாந்தோட்டை மாவட்டத்தில் உள்ள கட்டகடுவனை காட்டிலிருந்து இந்த யானை பிடிக்கப்பட்டது. 1945 மார்ச் 8 அன்று, அம்பாந்தோட்டை மாவட்டத் தலைமையகத்தில் அன்றைய பிரித்தானிய இலங்கை அரசாங்கத்தால் இந்த யானை பகிரங்கமாக ஏலம் விடப்பட்டது. வில்லியம் குணசேகரா என்பவர் இதை 10,500 இலங்கை ரூபாய்க்கு வாங்கியிருந்தார். ஒரு செல்வாக்கு மிக்க நில உரிமையாளரான குணசேகரா அந்த நேரத்தில் பதினான்கு யானைகளை வைத்திருந்தார். பின்னர் இந்த யானை கண்டியிலிருந்த அவரது இளைய மகன் ஹென்றி குணசேகராவுக்குச் சொந்தமானது. .

வரலாற்று யானை
-------------

இந்த யானை கண்டியில் உள்ள எசல ஊர்வலத்தில் பல ஆண்டுகளாக பங்கேற்றது. மாளிகை இராசாவின் மறைவுக்குப் பிறகு, 1989 முதல் 2000 வரை 11 ஆண்டுகளாக புத்தரின் புனிதப்பல் இருக்கும் புனித கலசத்தை சுமந்து சென்றது. புனிதப்பல் கலசத்தை எடுத்துச் செல்வது இலங்கையில் ஒரு சில யானைகளுக்கு மட்டுமே வழங்கப்பட்ட ஒரு வாய்ப்பாகும். தலதா மாளிகையின் கலசத்தைத் தவிர கெளனியா துருது ஊர்வலம், பெல்லன்வில்லை ஊர்வலம், கங்காராமய நவம் ஊர்வலம் ஆகியவற்றிலும் புத்தரின் புனித கலசத்தையும் இந்த யானையே சுமந்து சென்றது.

தேசியப் பாரம்பரியம்
-------------------

அயந்துதுவா இராசாவின் எலும்புக்கூடு  
கொழும்பு தேசிய அருங்காட்சியகம், கொழும்பு
அயந்துதுவா இராசா 6 நவம்பர் 2002 அன்று இறந்த போனது. இறக்கும் போது சப்பானிய நிறுவனத்தால் 120,000 அமெரிக்க டாலருக்கு கேட்கப்பட்ட போதிலும் வழங்க மறுத்த அதன் உரிமையாளர் ஹென்றி குணசேகர யானையின் எலும்புக்கூட்டை இலங்கை அரசாங்கத்திற்கு நாட்டின் பாரம்பரியத்தில் யானையின் பங்கை அங்கீகரிப்பதற்காக வழங்கினார். இந்த யானையின் எலும்புக்கூடு 29 ஜனவரி 2013 முதல் கொழும்பு, தேசிய அருங்காட்சியகத்தில்  பொது மக்களின் பார்வைக்கு திறந்து விடப்பட்டது.

மேலும் காண்க
------------

* மில்லங்கோடா இராசா
* இராசா
* நடுங்கமுவ இராசா

மேற்கோள்கள்
-----------

1. ↑  Heiyanthuduwe Raja’s tusks, skeleton preserved.
2. ↑  Heiyantuduwa Raja's Skeleton Opening Ceremony to public display at National Museum, Colombo Sri Lanka பரணிடப்பட்டது 2015-04-04 at the வந்தவழி இயந்திரம்.

வெளி இணைப்புகள்
---------------

* Video of Heiyantuduwa Raja
**இபிஸா தேவாலயம்** (காட்டலான் மொழி: Catedral de la Verge de les Neus, எசுப்பானியம்: *Catedral de Nuestra Señora de las Nieves*) இபிஸா நகரின் பிரதான கிருத்துவ திருக்கோயிலும் தேவாலயமும் ஆகும்.

வரலாறு
------

இபிஸா தேவாலயம் உள்ள பழைய நகரம்
1234 ம் ஆண்டில், அத்தீவை பிற்காலத்தில் கைப்பற்றிய கில்லர்மோ டி மான்ட்கிரி, போர்த்துக்கலை சேர்ந்த பீட்டர், நூனோ சான்க் ஆகியோர் ஒரு ஒப்பந்தத்தில் கையெழுத்திட்டனர். அதன் படி அவர்கள் இபிஸாவை கைப்பற்றியவுடன் புனித மரியாளுக்கு அர்ப்பணிக்கப்பட்ட 
ஒரு திருச்சபை ஸ்தாபிப்பது தங்கள் முதல் கடமைகளில் ஒன்றாக இருக்க வேண்டும் என முடிவெடுத்தனர். இதன் விளைவாக, இபிஸா நகரம் 1235 ஆம் ஆண்டு ஆகஸ்ட் 8 அன்று கைப்பற்றப்பட்டவுடன் ஒரு திருச்சபை நிறுவப்பட்டது. முதலில் வழிபாடு அப்பகுதியில் ஏற்கனவே இருந்த ஒரு இசுலாமிய மசூதியில் நடைபெற்றது.

தற்போதுள்ள கட்டமைப்பு மூல கட்டிடத்திற்கு செய்யப்பட்ட ஏராளமான மாற்றங்களின் விளைவாக உருவானது. கிழக்கு பகுதியில் பல்வேறு மாற்றங்கள் செய்யப்பட்டன. இது ஒரு சரிவக மணி கோபுரம், மற்றும் ஐந்து சிறு கோயில்கள் அடங்கிய ஒரு பல்கோண கவியத்தையும் உள்ளடக்கும்.

இபிஸா தேவாலயம்
1435ம் ஆண்டில், இந்த தேவாலயத்தில் செபதேயுவின் மகன் யாக்கோபு மற்றும் மிக்கேல், புனித தெக்ளா மற்றும் புனித அந்தோனியார், புனித திருமுழுக்கு யோவான், யோவான் மற்றும் திருத்தூதர் பேதுரு மற்றும் திருத்தூதர் பவுல் ஆகியோருக்கு அர்ப்பணிக்கப்பட்ட ஐந்து சிறு கோயில்கள் இருந்தன. ஐந்தாம் நூற்றாண்டின் இறுதியில் ஒரு நடு கூடம் கட்டப்பட்டு, பிரான்கோளினால் கட்டப்பட்ட ஃபோண்டா கோயிலுடன் நிறைவுக்கு வந்தது.

கடும் சேதத்திற்கு உள்ளானதால், எட்டாம் நூற்றாண்டில் இந்த தேவாலயம் புனரமைக்கப்பட்டது. இப்பணி நகர கட்டுமானத்திற்கு பொருப்பாளர்களான (*obrers de la vila*) ஜேமி எஸ்பினோஸா மற்றும் பேரே பெர்ரோ ஆகியோரின் மேற்பார்வையில் 1715 - 1728 ஆண்டுகளுக்கு இடையே நடைபெற்றது. 1782ம் ஆண்டில், புனித தந்தை ஆறாம் பியஸ் இபிஸாவின் episcopal see தோற்றுவித்தார். இதன் காரணமாக புனரமைக்கப்பட்ட இந்த இடைக்கால தேவாலயம், தேவாலயம் ஆனது.

இன்று இத்தேவாலயம் குறிப்பிடத்தக்க பல கலை படைப்புகளை வைத்திருக்கிறது: 

* 1399ம் ஆண்டில் ஃப்ரான்சே மார்டியால் தங்கத்தாலும் வெள்ளியினாலும் செய்யப்பட்ட புனித அப்பம் வைக்கும் கோதிக் கலம்.
* நான்காம் நூற்றாண்டில் ஃப்ரான்சே கார்னெஸினால் வரையப்பட்ட புனித தெக்ளா, புனித அந்தோனியார் அகியோருக்கு இரண்டு கோதிக் சட்டங்கள்.
* புனித  ஜேம்ஸ், புனித மத்தேயு ஆகியோரை போற்றும் விதமாக ஐந்தாம் நூற்றாண்டில் மாஸ்டர் வேலண்டி மோன்டோலியூவால் மூலம் வரையப்பட்ட மேலும் இரண்டு கோதிக் சட்டங்கள்.

சான்றுகள்
---------

* அதிகாரபூர்வ இபிஸா சுற்றுலா தகவல் தளம்- Catedral de Ibiza- Monuments
* Consell Insular d'Eivissa பரணிடப்பட்டது 2014-10-06 at the வந்தவழி இயந்திரம்
* GCatholics.com தளத்தில் இந்த தேவாலயம்
**தி. கே. தாராதேவி சித்தார்த்தா** (*Taradevi Siddhartha*)(பிறப்பு 1953) என்பவர் இந்தியாவின் கர்நாடகாவைச் சேர்ந்த அரசியல்வாதி ஆவார். இவர் மாநிலங்களவை 8வது மற்றும் 10வது மக்களவை உறுப்பினர்மற்றும் கர்நாடக சட்டமன்றம் உறுப்பினராகப் பணியாற்றி உள்ளார்.

ஆரம்ப கால வாழ்க்கை
------------------

முடிகெரேயைச் சேர்ந்த கிருஷ்ணப்ப கவுடாவின் மகளாக, தாராதேவி 1953ஆம் ஆண்டு திசம்பர் 26ஆம் தேதி பிறந்தார். இவர் இளங்கலை கலைப் பட்டம் பெற்றவர் ஆவார்.

பணி
---

1978ஆம் ஆண்டில், தாராதேவி முடிகெரே வட்ட வளர்ச்சி வாரியத்தின் தலைவராகத் தேர்ந்தெடுக்கப்பட்டார். சிக்மகளூர் நகரத்தின் நகராட்சி மன்றத் தலைவராக ஆனார். இந்திரா காந்தி சிக்மகளூரில் தேர்தலில் நின்றபோது, தாராதேவியின் வீட்டில் தங்கினார். பின்னர், 1984ஆம் ஆண்டு இந்தியப் பொதுத் தேர்தலின் போது இந்தியத் தேசிய காங்கிரசு இவரை சிக்மகளூரில் நிறுத்தும் வரை கர்நாடக சட்டமன்ற உறுப்பினராக பணியாற்றினார். 8வது மக்களவையில் தனது முதல் பதவிக்காலத்தை முடித்த பிறகு, 1990 இல் மாநிலங்களவை உறுப்பினராகத் தேர்ந்தெடுக்கப்பட்டார். தாராதேவி 1991 இந்தியப் பொதுத் தேர்தலில் போட்டியிட்டு, புதிதாக அமைக்கப்பட்ட பி.வி. நரசிம்ம ராவ் அமைச்சரவையில் மாநில, சுகாதாரம் மற்றும் குடும்ப நலத்துறை அமைச்சரானார்.

அகில இந்திய காங்கிரஸ் கட்சியின் இணைச் செயலாளர் உட்பட இந்திய தேசிய காங்கிரசில் முக்கியப் பதவிகளை தாராதேவி வகித்துள்ளார். சிறிது காலம் பாரதிய ஜனதா கட்சியில் உறுப்பினராக இருந்தார்.

தனிப்பட்ட வாழ்க்கை
------------------

தாராதேவி கர்நாடகாவில் இந்தியத் தேசிய காங்கிரசின் முக்கியமான உறுப்பினரான சித்தார்த்த ரெட்டியை மணந்தார்.

மேற்கோள்கள்
-----------

1. 1 2 3 4 5  "Members Bioprofile: Siddhartha, Smt. D.K. Thara Devi". மக்களவை (இந்தியா). 25 November 2017 அன்று பார்க்கப்பட்டது.
2. ↑  Vohra, Pankaj (1 March 2014). "Rahul may fight from two seats". *The Sunday Guardian*. Archived from the original on 1 டிசம்பர் 2017.. பார்த்த நாள்: 25 November 2017.
3. 1 2 3  Ramaseshan, Radhika (12 November 2002). "Sangh blood too thick for Cong converts". *The Telegraph*.. பார்த்த நாள்: 25 November 2017.
4. ↑  "Taradevi to quit BJP". *டெக்கன் ஹெரால்டு*. 24 March 2004.. பார்த்த நாள்: 25 November 2017.
**இன்ஷா அல்லாஹ்** என்பது வெளிவரவுள்ள ஒரு தமிழ் இசுலாமிய திரைப்படமாகும். உலக சினிமா பாஸ்கரன் என்னும் சீர்காட்சி பக்கிள் பாண்டியன் பாஸ்கரன் இயக்கிய இத்திரைப்படத்தில் மோக்லி கே. மோகன், மேக்னா ஆகியோர் முன்னணி கதாபாத்திரத்தில் நடித்துள்ளனர். நேசம் எண்டர்டெயன்மெண்ட் என்ற பதாகையின் கீழ் சாகுல் அமீது படத்தை தயாரித்துள்ளார். இப்படம் உலகம் முழுவதும் பல சர்வதேச திரைப்பட விழாக்களில் திரையிடப்பட்டுள்ளது.

உருவாக்கம்
----------

தோப்பில் முகமது மீரானின் *அன்பிற்கு முதுமையில்லை* என்ற சிறுகதையும், பிர்தவுஸ் ராஜகுமாரனின் *ரணம்* என்ற சிறுகதையும் ஒரு புள்ளியில் இணைவதைக் கண்ட பாஸ்கரன் அந்த இரு சிறுகதைகளையும் இணைத்து திரைக்கதை அமைத்துள்ளார்.

இப்படத்தின் படப்பிடிப்பானது கோவைப் புறநகர் பகுதியான பிள்ளையார்புரம், பழனிக்கு அருகிலுள்ள கீரனூர், கேரளத்தின் கொடுங்கலூர் ஆகிய இடங்களில் நடத்தபட்டது. மேலும் இந்தியாவில் முதன் முதலாகக் கட்டப்பட்டதாக கருதப்படும் சேரமான் பள்ளிவாசலில் படமாக்கப்பட்டிருக்கும் முதல் தமிழ்த் திரைப்படம் என்கிற பெருமையும் இதற்கு உண்டு.

நடிகர்கள்
---------

* மோக்லி கே. மோகன்
* மேக்னா
* விக்ரமாதித்யன்
* பகவதி அம்மாள்

திரைப்பட விழாக்களில்
--------------------

இத்திரைப்படமானது உலகம் முழுவதும் பல்வேறு சர்வதேசத் திரைப்பட விழாக்களில் கலந்துகொண்டு, இதுவரை ஏழு விருதுகளைப் பெற்றிருப்பதுடன், 25 படவிழாக்களில் ‘அஃபீஷியல் செலக்‌ஷன்’ என்கிற கௌரவத்துடன் திரையிடப்பட்டுள்ளது. இந்தோனேசியாவின் ‘உபுட்’ சர்வதேசத் திரைப்பட விழாவில், இப்படத்தின் நாயகியான மேக்னாவுக்கு சிறந்த நடிகைக்கான விருதை வென்றார்.

வெளியீடு
--------

இன்ஷா அல்லாஹ் படமானது 2021 மே 14 அன்று ரம்ஜானை முன்னிட்டு திரையரங்குகளில் வெளியிட திட்டமிடப்பட்டுள்ளது.

மேற்கோள்கள்
-----------

1. ↑  இயக்குநரின் குரல்: 2 சிறுகதைகளும் 7 விருதுகளும், செவ்வி, 2021, ஏப்ரல், 23 இந்து தமிழ் நாளிதழ்
2. ↑  இஸ்லாமியர்களை பற்றி பேசும் படம், 2021 ஏப்ரல் 20, தினமலர்

வெளி இணைப்புகள்
---------------

* இணையதள திரைப்பட தரவுத்தளத்தில் *இன்ஷா அல்லாஹ் (திரைப்படம்)*
**தாராகர் கோட்டை** (*Taragarh Fort*) என்பது இந்தியாவின் இராஜஸ்தானில் உள்ள அஜ்மீர் நகரில் செங்குத்தான மலைப்பகுதியில் கட்டப்பட்ட கோட்டையாகும். இது 8 ஆம் நூற்றாண்டில் முதலாம் அஜயராஜன் என்ற அரசனால் (721-734)  கட்டப்பட்டது. இது முதலில் **அஜய்மேரு துர்க்கம்**  என்று அழைக்கப்பட்டது.

வரலாறு
------

இந்த கோட்டை அதன் வலிமை மற்றும் மூலோபாய முக்கியத்துவத்திற்காக அறியப்பட்டது. கி.பி 1024 இல் கசினியின் முகமது என்பவரால் இந்த கோட்டையின் மீது முதல் தாக்குதல் நடத்தப்பட்டது. அவர் கோட்டையை முற்றுகையிட்டாலும் கோட்டையை கைப்பற்றத் தவறிவிட்டார். 

மேவாரின் மகாராணா ரைமாலின் மகனும் ராணா சங்காவின் மூத்த சகோதரனுமான பிருத்விராஜன், 15 ஆம் நூற்றாண்டின் இறுதியில், ஆளுநர் மல்லு கானைக் கொன்ற பிறகு, அஜ்மீரின் தாராகர் கோட்டையைக் கைப்பற்றினார்.    இந்த கோட்டை தாராகர் என்றும் அழைக்கப்படுகிறது. இது பிருத்விராஜனின் மனைவி தாராபாய் என்பவரால் பெயரிடப்பட்டது.  இது மேவாரின் கட்டுப்பாட்டில் இருந்தது, பின்னர் மகாராணா சங்கா இதை கரம்சந்த் பன்வாருக்கு வழங்கினார்

கட்டிடக்கலை
-----------

இலட்சுமி போல், பூடா தர்வாசா மற்றும் ககுடி கி பாதக் எனவும் அழைக்கப்படும் இக்கோட்டைக்கு மூன்று நுழைவாயில்கள் உள்ளன. இந்தக் கோட்டையின் சுவரில் 14 கொத்தளங்கள் இருந்தன. இந்த நுழைவாயில்களின் பெரும்பாலான பகுதிகள் தற்போது சிதிலமடைந்துள்ளன. பீம் புர்ஜ் என்று அழைக்கப்படும் 16 ஆம் நூற்றாண்டின் கோட்டை அதன் போர்முனைகளில் மிகப்பெரியது. அதன் மீது ஒரு காலத்தில் கர்ப் குஞ்சம் அல்லது 'கர்ப்பத்திலிருந்து இடி' என்று அழைக்கப்படும் ஒரு பெரிய பீரங்கி ஏற்றப்பட்டது. கோட்டையில் நீர் தேக்கங்களும் உள்ளன.

பொ.ச 1202-இல் இராஜபுத்திரர்களின் தாக்குதலின் போது உயிர் இழந்த மீரான் சாஹேப் கி தர்காவுக்காக அர்ப்பணிக்கப்பட்ட ஓர் ஆலயமும் இந்த கோட்டையில் உள்ளது. அவர் பல இசுலாமியர்களுடன் கொல்லப்பட்டார். 

தாரிகி தௌடியின் கூற்றுப்படி, கிபி 1544 இல் சேர் சா சூரி கோட்டைக்கு வருகை செய்தபோது தர்கா அப்போது கட்டப்படவில்லை. இந்த இடத்திற்கு முக்கியத்துவமும் இல்லை. பின்னர் அது தர்காவாக உருவாக்கப்பட்டது.

மேலும் படிக்க
-------------

* Crump, Vivien; Toh, Irene (1996). *Rajasthan* (hardback). London: Everyman Guides. பக். 400. பன்னாட்டுத் தரப்புத்தக எண்:1-85715-887-3.
* Michell, George, Martinelli, Antonio (2005). *The Palaces of Rajasthan*. London: Frances Lincoln. பக். 271 pages. பன்னாட்டுத் தரப்புத்தக எண்:978-0-7112-2505-3.
* Tillotson, G.H.R (1987). *The Rajput Palaces - The Development of an Architectural Style* (Hardback) (First ). New Haven and London: Yale University Press. பக். 224 pages. பன்னாட்டுத் தரப்புத்தக எண்:0-300-03738-4. .
* Rajawat, D.S. (1991). *Glimpses of Rajasthan: Off the Beaten Track*. Delta Publications.. பார்த்த நாள்: 2022-04-07.
* Dhoundiyal, B.N. (1966). *Rajasthan District Gazetteers: Ajmer. Gazetteer of India. Ajmer. Hauptbd*. Bharat Printers.. பார்த்த நாள்: 2022-04-07.
* Sarda, Har Bilas (1918). *Maharana Sanga, The Hindupat* (1st ). Ajmer: Scottish Mission Industries Company Limited. .

சான்றுகள்
---------

1. ↑   *Tomars of Delhi by Harihar Niwas Dwivedi*. Gwalior: Vidya Mandir Publication. 1983. பக். 175.
2. ↑  Ajmer, Historical and Descriptive, pp. 50
3. ↑  Ajmer, Historical and Descriptive, pp. 50
4. ↑  Dhoundiyal 1966, ப. 54.
5. ↑  Maharana Sanga The Hindupat, p28
6. ↑  Ajmer:Historical and Descriptive, p45
7. ↑  Rajawat 1991, ப. 87.
8. ↑  Dhoundiyal 1966, ப. 55.
9. ↑  Ajmer, Historical and Descriptive, pp. 56
**நர்மதா கார்** *(Narmada Kar)* ஒடிசா மாநிலத்தில் இளம் கலை பட்டப்படிப்பில் தேர்ச்சியடைந்த முதலாவது பெண்ணாவார்.. 1893 முதல் 1980 வரையிலான ஆண்டுகளில் இவர் வாழ்ந்தார்.

வாழ்க்கை
--------

1893 ஆம் ஆண்டு அக்டோபர் மாதம் 12 ஆம் தேதி சுதந்திர போராட்ட வீர்ரும் சமூக ஆர்வலரும் கட்டாக்கில் உத்கல் சாகித்யா என்ற கலாச்சார நிறுவனத்தை நிறுவியவருமான பிசுவநாத் காருக்கு மகளாக நர்மதா கார் பிறந்தார். கொல்கத்தா பல்கலைக்கழகத்தில் நுழைவுத் தேர்வில் தேர்ச்சி பெற்ற பின்னர், வரலாற்றுச் சிறப்பு மிக்க பெதுன் கல்லூரியில் நர்மதா சேர்ந்தார். 1914 ஆம் ஆண்டில் பட்டப்படிப்பை முடித்து ஒடிசாவின் முதல் பெண் பட்டதாரி ஆனார். தன்னுடைய 16 ஆவது வயதில் பெங்காலி வழக்கறிஞரான இயிதேந்திர பிசுவாசை மணந்தார். குழந்தைகளின் கல்விக்காக இத்தம்பதியினர் கொல்கத்தாவில் தங்கினர்.

இறப்பு
------

1980 ஆம் ஆண்டு செப்டம்பர் 13 அன்று இந்தியாவின் கொல்கத்தாவில் உள்ள அவரது வீட்டில் நர்மதா கார் இறந்தார்.

மேற்கோள்கள்
-----------

1. ↑  Sachidananda Mohanty (2005). *Early Women's Writings in Orissa, 1898-1950: A Lost Tradition*. SAGE Publications. பக். 99–. பன்னாட்டுத் தரப்புத்தக எண்:978-0-7619-3308-3. .
2. ↑  Malashri Lal; Shormishtha Panja; Sumanyu Satpathy (1 January 2004). *Signifying the Self: Women and Literature*. Macmillan India. பக். 51–. பன்னாட்டுத் தரப்புத்தக எண்:978-1-4039-2405-6. .
***தாரா வாத்து** என்பது ஒரு நீர் வாழ் பறவை இனமாகும். இது **அனடிடே** (Anatidae) குடும்பத்தைச் சேர்ந்தது. இவ்வகை பறவை இனங்கள் **அன்செர்** (*Anser*) என்னும் சாம்பல் நிற வாத்து மற்றும் **பிரண்டா** (*Branta*) என்னும் கருப்பு நிற வாத்து இரண்டையும் உள்ளடிக்கியது. **சென்** (*Chen) எனப்படும் 'வெள்ளை வாத்து பேரினம் சில நேரங்களில் அன்செர் இனத்தின் உள்ளிடாக வைக்கப்படுகிறது. மேலும், **ஷேல்டக்ஸ்** (shelducks) எனும் சில பறவைகள் தங்கள் பெயருடன் "வாத்து" என்பதையும் பெயராக கொண்டுள்ளது. மேலும், சற்று தொடர்புடைய இனமான அனடிடே (Anatidae) குடும்பம் வாத்துக்கள் என்றே அறியப்படுகிறது. அவைகள் இயல்பான வாத்துக்களின் உருவை விட சற்றே பெரிதாக, ஒரு சில சிரியனவாக காணப்படுகிறது.

சொற்பகுப்பு
-----------

"வாத்து" (goose)என்ற சொல் பொதுவாக பெண் வாத்துக்களை குறிக்கவும், 'gander' என்னும் சொல் ஆண் வாத்துக்களையும் குறிக்கவும் பயன்படுத்தப்படுகிறது. முழுமையான வளர்ச்சியடையாத இளம் பறவைகள் **கோஸ்லிங்க்ஸ்** (*goslings) என்று அழைக்கபடுகின்றன .* வாத்துக்களின் ஒரு குழுவிற்கான கூட்டு பெயர்ச்சொல் **கக்லே** (gaggle) அவைகள் குழுவாக பறக்கும்போது ஒரு **ஸ்கின்** (*skein*), (அ) ஒரு **வெட்ச்** (*wedge)* ; ஒட்டி பறக்கும்போது **ப்ளம்ப்** (*plump*) என்றும் அழைக்கப்படுகிறது.

வாத்துக்களின் முன்னோடி
----------------------

மூன்று வகையான வாத்துக்கள் உள்ளன. அவையாவன: **அன்சர்**, **சாம்பல் வாத்து**, **கிரேலாக் வாத்து** மற்றும் **உள்நாட்டு வாத்துகள்** ஆகும்.

வாத்துக்களின் இரண்டு வகைகள் அன்செரினாவில் உள்ளன; அவற்றின் முந்தைய தலைமுறைகளாவன செல்போஸ்ஸர், கேப் பரான் வாஸ், மற்றும் நியூமேலீஸின் முன்னோடியான நியூசிலாந்தின் கூனிமோர்னிஸ் ஆகியவைகள் இருக்கலாம்.

உண்மையான வாத்துக்களின் பேரினம் பற்றிய புதைபடிவங்கள் கடினமாக உள்ளது; குறிப்பாக, வட அமெரிக்காவின் புதைபடிவப் பதிவு மற்றும் 10மில்லியன் ஆண்டுகளுக்கு முன்னால் வாழ்ந்த வாத்துக்கள் பற்றிய மிசோனில் இருந்து வந்திருக்கும் ஆய்வு ஆவணங்களை தெளிவாகவும், விரிவாகவும் ஆவணப்படுத்தியுள்ளது.மேலும் சில படிவங்கள் வாத்து போன்ற பறவைகள் ஹவாய் தீவுகளில் காணப்படும் துணைப் பாறைகளில் இருந்து அறியப்படுகின்றன.
**நரோடா** (*Naroda*) இந்தியாவின் குசராத் மாநிலத்தின் அகமதாபாத் மாநகரத்தின் வடகிழக்குப் பகுதியில் பாபுநகரின் சுற்றுப்புற நகர்ப்பகுதியாகும்.
1980களில் நரோடா தொழிற்பேட்டை நிறுவப்பட்ட பிறகு இதன் வளர்ச்சி மேலோங்கியது; 1996இல் இது அகமதாபாத்துடன் இணைக்கப்பட்டது. அகமதாபாத் பன்னாட்டு வானூர்தி நிலையத்திலிருந்து எட்டு கிமீ தொலைவிலும் எஸ்பி வளையச்சாலையிலும் அமைந்துள்ள நரோடா வளர்ந்துவரும் காந்திநகர்-அகமதாபாத்-வடோதரா (GAV) நடையின் அங்கமாக விளங்குகிறது.

புவியியல்
---------

நரோடா 23°05′N 72°40′E﻿ / ﻿23.083°N 72.667°E﻿ / 23.083; 72.667 அமைந்துள்ளது.

வரலாறு
------

குசராத் வன்முறையின்போது நரோடா பாட்டியாவில் மிக மோசமான இனக்கலவரம் நடந்தேறியது. 97 பேர் படுகொலை செய்யப்பட்ட இந்தக் கலவரங்கள் குறித்து விசாரிக்க இந்திய உச்ச நீதிமன்றம் சிறப்பு விசாரணை குழுவை நியமித்தது. இந்தக் குழு விசாரணை நடத்தி வழக்குப்பதிவு செய்து 62 பேர் கைது செய்யப்பட்டு அகமதாபாத் சிறப்பு தனிநீதிமன்றத்தில் வழக்கு தொடரப்பட்டது. ஆகத்து 29, 2012 அன்று இந்த தனி நீதிமன்றம் பாரதிய ஜனதா கட்சியின்முன்னாள் மந்திரியும், தற்போதைய பெண் எம்.எல்.ஏ.யுமான மாயா கோட்னானி, பஜ்ரங்தளம் அமைப்பாளர் பாபுபஜ்ரங்கி உட்பட 32 பேர் குற்றவாளிகளாக தீர்ப்பு வழங்கியது. பாபுபஜ்ரங்கிக்கு வாழ்நாள் முழுவதையும் சிறையில் கழிக்க வேண்டும் என்றும் பெண் எம்.எல்.ஏவான கோட்நானிக்கு 28 ஆண்டுகள் சிறை தண்டனையும் வழங்கப்பட்டது.

மேற்கோள்கள்
-----------

1. ↑  "www.infoahmedabad.com". 2012-08-26 அன்று மூலம் பரணிடப்பட்டது. 2012-08-29 அன்று பார்க்கப்பட்டது.
2. ↑  Map and Co-ordinates
3. ↑  "‘Muslims, They Don't Deserve To Live’". Tehelka. Nov 03, 2007. Archived from the original on ஜனவரி 20, 2011. .
4. ↑  "குஜராத்தில் 97 பேர் படுகொலை: பா.ஜனதா பெண் எம்.எல்.ஏ. 31 பேர் குற்றவாளிகள்- 29 பேரை விடுதலை செய்து தனிக்கோட்டு தீர்ப்பு". *ஆகஸ்ட் 29, 2012*. மாலைமலர். 2012-08-31 அன்று மூலம் பரணிடப்பட்டது. ஆகஸ்ட் 29, 2012 அன்று பார்க்கப்பட்டது.
5. ↑  riots "Kodnani gets 28 years in jail" Check `|url=` value (உதவி). *ஆகஸ்ட் 31, 2012*. தி ஹிந்து. ஆகஸ்ட் 31, 2012 அன்று பார்க்கப்பட்டது.
**அல் பிடா பூங்கா** *(Al Bidda Park)* என்பது கத்தார் நாட்டின் தலைநகர் தோகாவில் அமைந்துள்ள பூங்காவாகும். இப்பூங்கா முன்னர் *அல் ருமைலா பூங்கா* என்று அழைக்கப்பட்டு வந்தது.  கத்தார் தேசிய அரங்கிற்கு அடுத்ததாக கத்தார் தோஹாவில் உள்ள ஒரு பூங்கா. இது தோஹா விரிகுடாவுக்கு அருகில் உள்ளது, 7 கிமீ தூரமுள்ள தோஹா கார்னிச்சை நடைபாதை அருகில் அமைந்துள்ள தோஹாவின் பழமையான மற்றும் மிகவும் பிரபலமான பூங்காக்களில் ஒன்றாகவும் இப்பூங்கா திகழ்கிறது.  பறவைக் கண்காணிப்புக்கு பயன்படுத்தப்படும் பகுதிகளில் இதுவும் ஒன்றாக உள்ளது.  இந்த பூங்காவில் குழந்தைகள் விளையாட்டு மைதானம், சிறிய கடைகள் மற்றும் கலாச்சார பாரம்பரிய மையமான கலாச்சார கிராமம் ஆகியவை அடங்கியுள்ளன. 

நவம்பர் 2014 இல் புதுப்பிப்பதற்காக மூடப்பட்ட பின்னர்,  தேசிய விளையாட்டு தினத்தை முன்னிட்டு இந்த பூங்கா பிப்ரவரி 2018 இல் மீண்டும் திறக்கப்பட்டது.

மேற்கோள்கள்
-----------

1. 1 2  Peter Alagos (9 March 2018). "Steady flow of visitors - Al Bidda Park makes a grand return". Gulf Times. 3 September 2018 அன்று பார்க்கப்பட்டது.
2. 1 2  Lesley Walker & Riham Sheble (2014-10-30). "Rumaila Park to close on Saturday to make way for Grand Park project". Doha News. 2015-07-09 அன்று பார்க்கப்பட்டது.CS1 maint: uses authors parameter (link)
3. ↑  "Marhaba's Guide to the Natural World and Nature Reserves in Qatar". Marhaba.qa. 2015-07-11 அன்று மூலம் பரணிடப்பட்டது. 2015-07-09 அன்று பார்க்கப்பட்டது.
நரைமுடி நெட்டிமையார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடலாக ஒன்றே ஒன்று மட்டும் உள்ளது. அது அகநானூறு 339 எண்ணுள்ள பாடலாக அமைந்துள்ளது.

பாண்டியன் பல்யாகசாலை முதுகுடுமிப் பெருவழுதியைப் பாடிய புலவர் நெட்டிமையார். அவரிலிருந்து இவரை வேறுபடுத்திக் காட்ட இவரை நரைமுடி நெட்டிமையார் என்றனர்.

அகநானூறு 339 சொல்லும் செய்தி
----------------------------

இவரது பாடலில் வரும் அரிய தொடர்களும் உவமைகளும் உள்ளத்தைத் தொடுகின்றன.

### விரலின் பயறு காய் ஊழ்ப்ப

தட்டைப் பயறு, பாசிப் பயறு, உழுந்து போன்ற பயறு வகை மனிதனின் கை விரல்கள் போலக் காய்க்கும். பனிக்காலம் மாறி வெயில் காலம் வரும்போது வெடித்து உதிரும்.

### ஆண்மை வாங்கக் காமம் தட்ப

ஒருபக்கம் பொருள் உயிரை இழுக்கிறது. மற்றொரு பக்கம் காமம் உயிரைக் குளுமையாக்குகிறது.

#### கவைபடு நெஞ்சம்

இதுதான் இரண்டாகப் பிளவுபடும் எண்ணம்.

#### இருதலைக் கொள்ளி

ஒருபக்கம் பொருள் உயிரை இழுக்கிறது. மற்றொரு பக்கம் காமம் உயிரைக் குளுமையாக்குகிறது. இருதலைக் கொள்ளிக் கட்டைக்கு இடையில் ஓடும் எறும்பு போல் அவன் அகப்பட்டுத் துடிக்கிறான்.

### உயிர் இயைந்து அன்ன நட்பு

காதலனுக்கும் காதலிக்கும் இடையில் உள்ள நட்பு உடலோடு உயிர் ஒன்றியிருப்பது போன்றது. பிரிந்தால் உடலோ உயிரோ தனித்து இயங்க முடியாது.

#### வாழ்தல் அன்ன காதல், சாதல் அன்ன பிரிவு

உடலும் உயிரும் ஒன்றி வாழ்வது போன்றது காதல். பிரிவு சாதல் ஆகிவிடுமல்லவா? 

##### இன்றைய பாடல்

காதல் காதல் காதல்  

காதல் போயின் காதல் போயின்   

சாதல் சாதல் சாதல் - பாரதியார்